Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
31 พ.ค. 2559

การปรับพอร์ตตาม MSCI จะทำให้ SET “ผันผวน” มากชึ้นช่วงบ่ายวันนี้
ดัชนี SET อยู่ที่ 1,423.13 จุด -0.99 จุด -0.07% ปริมาณซื้อขาย 23,895 ลบ.
แนวรับ :  1,418 / 1,412    แนวต้าน : 1,432
 
สรุปทิศทางและแนวโน้มตลาด
ปรับพอร์ต MSCI ส่งผล SET “ผันผวน”กว่าปกติช่วงบ่ายวันนี้ : SET เคลื่อนไหวแคบหลังจากปรับสูงขึ้นแรงตั้งแต่สัปดาห์ก่อน ขณะที่การปรับพอร์ตของดัชนี MSCI คาดว่าจะทำให้ SET มีความ “ผันผวน” มากกว่าปกติในช่วงบ่ายวันนี้ โดยเฉพาะช่วงหลัง 16.00 น ทั้งนี้หุ้นที่ MSCI มีการเพิ่มน้ำหนักลงทุนได้แก่ ROBINS EGCO MINT และ CPALL ขณะที่หุ้นที่จะมีการลดน้ำหนักลงทุนได้แก่ TRUE CPF…เราแนะนำ “ซื้อ” CPF ช่วงบ่ายวันนี้ โดยการปรับพอร์ตของ MSCI เป็นโอกาสที่จะซื้อหุ้นในราคา Discount เพิ่มขึ้น มองกำไร 2Q-3Q16 ขยายตัวต่อเนื่องจากธุรกิจกุ้งฟื้นตัว และราคาหมูปรับสูงขึ้นต่อเนื่อง
“ซื้อ” CPN การขยายสาขาหนุนกำไรโต 2 เท่าภายใน 2019: แนะนำ “ซื้อ” CPN ด้วยเป้าหมายพื้นฐาน 70 บาท ด้วยปัจจัยสนับสนุนจาก 1) เราคาดว่า CPN จะมีการขยายสาขาอีก 12 สาขาต่อปีตั้งแต่ปี 2017-2020 เป็นต้นไป ทำให้จำนวนสาขาเพิ่มจาก 30 สาขาในสิ้นปีนี้ เป็น 42 สาขา ซึ่งจะส่งผลให้กำไรเติบโตเติบโตเฉลี่ยสูงถึง 18% ต่อปีในช่วง 5 ปีข้างหน้า 2) ธุรกิจอสังหาฯ ที่เปิดคอนโดฯ ในบริเวณใกล้ห้างฯ ที่เชียงใหม่ ขอนแก่น และระยอง ได้รับการตอบรับดีด้วยอัตราการจอง 100%, 86% และ 75% ตามลำดับ ซึ่งจะเริ่มรับรู้กำไรตั้งแต่ 2018 เป็นต้นไป 3) ในทางเทคนิคราคาหุ้นกำลังปรับสูงขึ้นทดสอบ High เดิมที่ 59.25 บาท และถ้าผ่านไปได้คาดว่าจะมี Momentum บวกเข้ามาต่อเนื่อง เป้าหมายถัดไปที่ 60.50 บาท
CPN จะขึ้นไปทดสอบ High เดิม 59.25 บาท และถัดไปที่ 60.50 บาท
 
หุ้นที่น่าสนใจทางเทคนิค
WHA “ซื้อ” ราคาหุ้นแกว่งตัวยกฐานสูงขึ้นในกรอบสามเหลี่ยม Ascending พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวก และ ADX ชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 3.26 บาท ผ่านได้มีเป้าหมายถัดไปที่ 3.32 และ 3.54 บาทตามลำดับ
LOXLEY “ซื้อ” ราคาหุ้นฟื้นตัวยกฐานสูงขึ้นทะลุแนว Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงโดดเด่น สอดคล้องกับเส้นค่าเฉลี่ยเรียงตัวตัดกันทำ Golden Cross เป็นจังหวะซื้อเก็งกำไร มีแนวต้านแรกที่ 2.76 บาท ผ่านได้มีเป้าหมายถัดไปที่ 2.86 บาท